OpenLLM-France/wikimedia huggingface dataset:
# Erregu-lur

Erregu-lurra, errugunerria edo erreneurria (ahoz erregunerria eta erregu baten erria) Nafarroa Garaian erabilitako azalera-unitate historikoa da, 8,98 area edo 898,4560 m² baliokidea izanik. Erregu batekin erein daitekeen lur zatiaren tamainaren baliokidea zen, 22 kilogramo gari, 18 kg garagar eta 16 kg olo inguru. Sistema metriko hamartarra indarrean izan arren, Nafarroako Aldizkari Ofizialak oraindik erabiltzen du noizean behin.
Nafarroako Erresuman golde baten erdia zen: 1/2 golde = 1 erregunerri = 2 gizalur = 4 gaitzeru-herri = 16 almute.
Gaur egun Nafarroan honen zabalera 898,456 m² bada ere, tokian tokiko salbuespenak bazeuden: Etxarri-Aranaz (1.200 m²); Lodosa (1.248 m²); Ziordia, Iturmendi eta Olatzagutia (1.250 m²) eta Igantzi (1.270 m²).

## Erreferentziak

* ↑ «OEH - Bilaketa - OEH» www.euskaltzaindia.eus (Noiz kontsultatua: 2023-08-27).
* ↑ «OEH - Bilaketa - OEH» www.euskaltzaindia.eus (Noiz kontsultatua: 2023-08-27).
* ↑ «Euskararen Herri Hizkeren Atlasa (EHHA)» www.euskaltzaindia.eus (Noiz kontsultatua: 2023-08-27).
* ↑ Lasa, Irune. (2009-11-18). «Neurriari neurri bila» Berria: 46-67..
* ↑ Centro Español de Metrología (pdf) - Real Orden de 9 de diciembre de 1852, por la que se determinan las tablas de correspondencia recíproca entre las pesas y medidas métricas y las actualmente en uso Madril, 1858
* ↑ Espainiako Historiaren Erret Akademiaren Boletina

## Ikus, gainera

* Arroa (bolumen-unitatea)
* Erregu (neurria)

## Kanpo estekak

* Datuak: Q5835793
# Erregu (Erretorika)

Erregu, latinez "Deprecatio", pentsamenduko figura erretoriko bat da. Berez antzinako epikan erregu akusatu batek egiten zuen aitorpena zen baina, errukia eskatzeko, erruak aitortzerakoan, aldi berean, haren merituak azaltzen zituen .
Modu orokorrago ulertuta, baita beste gizaki bati egiten zaion erregu bezala uler daiteke ere edo otoitz bidez gaitz bat urruntzeko eskaera bezala ere. Errenazimendutik aurrera "poesian maiteari edo norbaiti, Jainkoari edo Ama Birjinari errukia, barkamendua edo zerbait eskatzeko erabili izan da".
Tradizioan ere museei inspirazioa eskatzeko erabiltzen zen figura hau. Denborarekin musen ordez Birijina izan zen horrelako eskaeren helburua. Aipatutako Literatura Hiztegian Orixeren adibide klasikoa aipatzen da; Euskaldunak (1950) liburuaren hasieran irakur daiteke:
    Zatozkida goi-arnas
    eizu nerekin lan
    herri baten arnasa
    mamitu dezadan.
Hona hemen Gabriel Arestiren beste adibide bat, "Mugak" poema. Bertan beste intelektualeei bere pekatuak erakusten dizkie gero guztiak zuritzeko, are gehiago, euskaldun jator baten ezaugarriak direla adierazteko.
    Ene euskalduntasunak
    bere mugak ditu:
    Kontuan har ezazue,
    zuek, Traukoko eta Oiartzungo Xabier biok,
    Josepe Luis,
    Serafin,
    Juanito.
    Ene euskalduntasunaren mugak hauk
    dira: Ifarrean: Justizia.
    Hegoan: Libertatea.
    Oestean: Gizonak bizitze noble bat edukitzea (astean bi egunetan
    jai eta urtean behin sabbotnik).
    Lestean: Mutikoek (eta neskatxek) estudiatzeagatik alokairu sufizient bat
    irabaztea.
    Eta muga hauk ez dituen euskalduna
    ez da euskaldun,
    gizon ez delako.
    Blasfemo hau
    neure odolaz firmatzen dut
    aurtengo lan jaian
    Trapaga haranean.

## Erreferentziak

* ↑ Joaquin Forradellas, 93.or.
* ↑ Xabier Altzibar eta Juan Kruz Igerabide, Literatura Terminoen Hiztegia, 227-228.or.
* ↑ Poemak II. Donostia: Kriseilu, 1976. 446.or.

## Bibliografia

* Euskaltzaindia: Literatura terminoen hiztegia. Bilbo: 2008. 227-228.or. Xabier Altzibar eta Juan Kruz Igerabideren artikulua.
* Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982. 93.or.

## Kanpo estekak

* Euskaltzaindiaren Literatura Terminoen Hiztegia.
* Datuak: Q8354899
# Erregresio (argipena)

Erregresio terminoak erabilera zenbait ditu:
* psikologian eta psikoanalisian, erregresioa, egoaren iraganeko aldi baterako itzulketa;
* estatistikan, erregresioa, aldagai dependente baten eta independente zenbaiten arteko erlazioa zehaztu eta aztertzen duten teknika estatistikoen multzoa:
** karratu txikienen erregresioa, erlazioaren parametroak zenbatesteko errore karratuen batura minimotzen duen erregresio-metodoa;
*** karratu txikienen erregresio zuzena, karratu txikienen metodoa erabiliz zenbatesten den zuzena
** erregresio logistikoa, aldagai dependentea probabilitatea den kasuetan baliatzen den erregresio-teknika bat;
* geologian, itsasoaren erregresioa, itsasoaren aurreko mugen azpitik dagoen atzerakada iraunkorra.
# Erreibindikazio (argipen)

Erreibindikazio hitzak adiera zenbati ditu:
* erreibindikazioa, protesta batean egiten den eskaera;
* zuzenbidean, erreibindikazio-akzio, ondasun bat bere jatorriko jabeari itzultzearen ekintza.

## Kanpo estekak

* Datuak: Q16517067
# Erregresio logistiko

Estatistikan, erregresio logistikoa edo logit eredua gertakizun baten probabilitatea aurresateko erabiltzen den erregresio-teknika bat da, aldagai independente zenbaitetan oinarrituta kurba logistiko bat egokituz. Adibidez, erregresio logistikoa pertsona batek aldi batean bihotzekoak jota izateko probabilitatea zenbatesteko erabil daiteke, bere adina, pisua eta errentzen duen jakinda. Alderantziz, probabilitate zehatz baterako, beste aldagai batek hartu behar duen balioa zenbatesteko ere erabil daiteke. Adibidez, gaixotasun bat ez garatzeko probabilitatea %99 izan dadin, sendagai batetik hartu beharreko dosia zein izan behar den kalkula daiteke erregresio logistikoaren bitartez, dosi ezberdinetarako gaixotasun garatu duten pertsonen kopuruari buruzko datuak erabiliz.

## Planteamendua

Kurba logistikoari dagokion funtzioa hau da:
       $f(z)={\frac {1}{1+e^{-z}}}$
Azaldu beharreko aldagaia $p\,$ probabilitate bat denez, honela idatz daiteke:
       $p={\frac {1}{1+e^{-z}}}$
Aldi berean:
       $1-p={\frac {e^{-z}}{1+e^{-z}}}$
Arestiko bi adierazpenak zatituz:
       ${\frac {p}{1-p}}={\frac {\frac {1}{1+e^{-z}}}{\frac {e^{-z}}{1+e^{-z}}}}={\frac {1}{e^{-z}}}=e^{z}$
Logaritmoak hartuz:
       $ln{\frac {p}{1-p}}=ln\ e^{z}=z$
$z\,$ aldagai independentearen balioa gertakizunaren probabilitatea azaltzeko erabili diren aldagai guztien balioak funtzio lineal batez kalkulatzen da: $z=\beta _{0}+\beta _{1}x_{1}+\cdots +\beta _{k}x_{k}.$
Beraz:
       $ln{\frac {p}{1-p}}=\beta _{0}+\beta _{1}x_{1}+\cdots +\beta _{k}x_{k}$
Azken adierazpen honetako koefizienteak erregresio-eredu sinple batez zenbatets daitezke.

## Kanpo estekak

* Datuak: Q1132755
# Erregu (ale-neurria)

Erregua aleak neurtzeko erabiltzen zen antzinako edukiera unitatea da. Anegaren erdia zen eta 28,13 litroko bolumena zuen.

## Kanpo estekak

* Datuak: Q12257094
# Eganet

Eganet Internet eta teknologia berriak lantzen dituzten enpresen elkartea da Galizian. Izena honen akronimoa da galegoz: Empresas Galegas Adicadas a Internet e ás Novas Tecnoloxías. Eganet sariek, gutxienez 7 aldiz eman direnak, errekonozimendua ematen diete Galizian Internet eta teknologia berriak lantzen dituzten profesional eta enpresei.

## Ikus, gainera

* Luz Castro

## Kanpo loturak

* EGANET elkartearen web orriak
* Datuak: Q12387310
# Egarri

Egarria animaliek edariak barneratzeko duten oinarrizko sena da. Funtsezko mekanismoa da gorputzeko jariakinen oreka mantentzeko. Gorputzak likidoak faltan sumatzen dituenean edo zenbait osmolitoren kontzentrazioa (adibidez, gatzarena) igotzen denean agertzen da.
Deshidratazio epe luzeek kalteak eragin ditzakete gorputzean, batez ere giltzurrunari lotuta, baina baita kalte neurologikoak ere, esaterako krisi epileptikoak. Gehiegizko egarriari polidipsia deritzo. Polidipsia gehiegizko pixarekin (poliuria) agertzen bada, diabetesaren seinale izan daiteke.

## Kanpo estekak

* Datuak: Q474187
* Multimedia: Thirst / Q474187
# Egaña

Egaña hitzak zenbait adiera ditu:

## Toponimian

* Egaña: Uruguaiko herria, Soriano departamenduan.

## Deitura
### Euskal herritarrak

* Andoni Egaña (1961 -): bertsolaria.
* Arrate Egaña (1963 -): euskal idazlea.
* Iñaki Egaña (1958 -): historialaria.
* Iñaki Egaña (1948 -): musikaria.
* Miren Egaña Deskarga (1957 -): politikaria.
* Miren Egaña Goya (1946 -): irakasle eta etnografoa
* Pedro María Egaña (1933 -): futbolaria.
* Pedro Egaña (1803 - 1885): enpresaburu eta politikaria.
* Peio Egaña, Egaña II.a (1966 -): pilotaria.

### Txilekoak

* Juan Egaña Fabres (1809 - 1852): Txileko politikaria.
* Mariano Egaña, (1793 - 1846): Txileko abokatua.
** Egaña plaza: Ñuñoako plaza.
** Mariano Egaña Unibertsitatea: 2006 arte egungo Pedro de Valdivia Unibertsitateak zuen izena.
* Juan Egaña, (1769 - 1836): politikari eta idazle txiletar-perutarra. Juan Egaña Fabresen aita.

## Kanpo estekak

* Datuak: Q8772595
# Egea

Egea, Antzinako Greziako Akaiako hiri bat izan zen, Akaiar Liga deritzona osatu zuten hamabi hirietako bat.
Biztanlerik gabea, bertako jendea gertu zegoen Egira herrira joan zen. K.a. 280an, Akaiar Liga berriztu zenean, liga hau osatzen zuten hamabi hirietako bat izateari utzi zion, eta Zerineak ordeztu zuen.

## Kanpo estekak

* Datuak: Q16737279
# Egan (Hego Dakota)

Egan Ameriketako Estatu Batuetako hiri bat da. Moody konderrian dago, Hego Dakota estatuan. 241 biztanle ditu, 2,764396 kilometro koadroko azaleran banatuta.

## Ikus, gainera

* Moody konderria

## Kanpo estekak

* Datuak: Q970415
# Erge

Erge akitanierazko izeneko jainkoa izan zen. Pirinioetako panteoiko jainkotzat, edo antzinako euskaldunen panteoiko jainkotzat sailka daiteke eta gurtza jaso zuen Akitanian erromatarren garaian eta, agian, lehenago ere bai. Beste jainko-jainkosa askoren kasuan bezala, leku mugatu batean jaso zuen gurtza.
Izenaren etimologia argitu gabe dago. Pirinio Garaiak departamenduko Montsérié herrian Erge jainkoari eskainitako santutegi garrantzitsu bat omen zen. Herri horretako mendi batean (Erge mendia, Marteau mendia, Marto mendia, Marto auzoa, Cap del Martel auzoa edo Cap des Pènes) herri harresitu bat aurkitu zen, eta barruan artefaktu arkeologiko ugari.

## Aurkikuntza arkeologikoa

Besteak beste, mailukaketaz landutako brontzezko mozorro bat topatu zuten, (akaso jainko baten irudia edo botozko opari bat) eta Ergeri eskainitako esker oneko 22 aldare gutxienez. Erge mendiko jainkoa bide da; izan ere, Pirinioetan beste mendi jainko batzuk ere identifikatu dira. Aldare horiekin batera, Marteri eskainitako beste aldare bat ere aurkitu zuten, eta beste bat Jupiterri. Aldiz, Leherenen kasuan ez bezala, aldareetan Marterekin lotuta agertzen baita, Erge izena ez da sekula erromatar Jainkoen izenenekin nahastuta agertu.
Orain arte, 20 idazkun ezagutzen ditugu jainko honi eskainita: hamabi inskripzio inguru aurkitu dira Montsérién, bi Montéguten, hiru Hautageten eta beste hiru Neste haranean. Santutegiaren inguruan agertzen diren zenbait egiturek K.a.III. mendekoak ematen dute. Agertutako zenbait objektu, berriz, K.a. I. eta II. mende bitartekoak dira.
Objektuak sakabanatuta daude gaur egun.

## Idazkunak eta aldareak

Aipatu bezala, gutxienez 22 botozko aldaretan idatzita dago, aldare hori Erge jainkoari eskaintzen zaiola. Beste aldare batuk Marte jainkoari eskaini ziren eta beste batzuk Jupìterri. Gehienak, ordez, ez zuten inskripziorik. Eskaintzaileen artean, akitanierazko izen ugari agertzen da.
Adibide bat:
* CIL XIII, 187 = CAG-65, 197 or. = AE 2010, 929
Tanskripzioa:
ERGE DEO
ANDERE S
APALONI
F V S L M
Irakurketa laburdurak osatuz: Erge deo / Andere S/apaloni[s] / f(ilius/ilia) v(otum) s(olvit) l(ibens) m(erito)
Itzulpen proposamena: Erge jainkoari (eskaintzen dio aldare hau), Sapaloren alaba den Anderek, esker onez eta ondo merezita.
Non aurkitua: Montserie (provincia Aquitanica)

## Oharrak

* ↑ Corpus Inscriptionum Latinarum
* ↑ Carte archéologique de la Gaule
* ↑ L'Année épigraphique

## Erreferentziak

* ↑ «Epigraphische Datenbank Clauss - Slaby» www.manfredclauss.de (Noiz kontsultatua: 2021-09-21).

## Kanpo estekak

* Montserin aurkitutako ondasun arkeologikoei buruz:
** Exposition vestiges de Montsérié https://tourisme-neste-barousse.fr/site/exposition-vestiges-de-montserie/
** Escòla Gaston Febus. 2019-05-13. Les archéologues révèlent les dieux pyrénéens.
** Montsérié. Les superbes trouvailles archéologiques
** L'oppidum de cap de des Pènes. Diapositibak.
** "Exposition: Le Musée Massey sort de ses réserves: les découvertes archéologiques de Montsérié". Echosciences Occitanie.
* Datuak: Q16517042
# Ergersheim

Ergersheim honako udalerrietako bat izan daiteke:
* Ergersheim (Alsazia), Frantzia
* Ergersheim (Frankonia Erdikoa), Alemania
# Ergersheim (Frankonia Erdikoa)

    Beste esanahi batzuen berri izateko, ikus: «Ergersheim»
Ergersheim Alemaniako udalerria da. Bavaria estatuan kokatuta dago, [[Neustadt an der Aisch-Bad Windsheim (barrutia)|Neustadt an der Aisch-Bad Windsheim]] barrutian. 2014an 1.121 biztanle zituen 30,02 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q511325
* Multimedia: Ergersheim / Q511325
# Ergelen batzarra

Ergelen batzarra (ingelesez A Confederacy of Dunces) John Kennedy Toole estatubatuar idazleak idatzitako eleberri bat da. 1980ean argitaratu zen. 1981eko Pulitzer saria irabazi zuen.
Izenburua satiraren klasikoetako bat den Jonathan Swift idazlearen aipamen batean oinarritua dago:
| « | "Munduan benetazko genio bat agertzen denean, honegatik ezagutuko duzue: ergel guztiak haren aurka egiteko bat egingo dute". | » |

## Argumentua

Oharra: Atal honek istorio osoa edo amaiera argitzen du.
Ignatius J. Reilly gizarteari egokitu gabeko izaki anakronikoa da, Erdi Aroko bizimoduak, bere moralak bezala, munduan berriro nagusi izango zela amesten zuen. Horretarako, eta munduan entzuna izatearen asmoarekin, egia esan, ulertezin batek, bizitzarenkiko duen bertsioa irudikatzen duen milaka koaderno idazten ditu. Koaderno hauek betetzen dituen bitartean, bere logelatik banatzen zituen, egunen batean ordenatzeko itxaropenarekin eta horrela handigura handiko bere maisulana sortzeko. Jainkosa, bitartean, bere borondatearen aurka berak gorrotatzen zuen mundu kapitalista batean murgiltzen du eta berak esklabotza dela petsatzen duen modu bati men egitea behartuta sentitzen da: Lana. Etsita, bere burua Boeciorekin alderatzen du (zeinek bere hilaraztea kexarik gabe onartu zuen) eta lan bila ateratzen da. Bere lan eta bizi jarduera bere lanari zentzua ematen dion haria da eta Ignatius bezain kutun eta xelebreak diren beste pertsonai batzuk ezagutzeko aukera ematen du.

## Eragina

Hainbatetan pantaila handira eramatea saiatu dira, baina arrazoi ezberdinengatik asmo horiek porrot egin dute.
Get a Life telesailaren kritikari ezberdinek pertsonaia nagusia (Chris Elliott aktorea) Ignatiusengan oinarritua dagoela diote. Telesaila honetan John Kennedy Tooleren eleberrian jazotako hainbat une eta gertakizun agertzen omen dira. Bestalde, eleberri honek Silvio José, el buen parásito (2005) izeneko umorezko komikian eragina izan omen zuen, komikigileak berak (Paco Alcázar) aitortu duenez.

## Kanpo estekak

* Datuak: Q627749
* Multimedia: A Confederacy of Dunces / Q627749
# Ergavica

Ergavica erromatar hiria izan zen. Hiria antzinako baskoi herrixka batean sortu zuten.
Klaudio Ptolomeok aipatu egin zuen, baina bere kokapen zehatza ezezaguna da. Horren arabera, Segia eta Alabonatik ipar-mendebaldera zegoen. Izena Arga ibaiarekin loturik badago, litekeena da Arguedasen edo Berbintzanan egotea, herri bietan erromatar aztarnak topatu baitituzte.
Tiberio Sempronio Grakoren garaian, K.a. 181. urtean erromatarrek konkistatuta, erromatar zuzenbidepean geratu zen.
Cuenca probintzian izen bereko hiri zeltiberiarra egon zen.

## Erreferentziak

* ↑ Schulten, Adolf. (1927). Las referencias sobre los Vascones hasta el año 810 después de J.C.. , 230-232 or..
* ↑ Ramírez Sádaba, José Luís. (2006). «Las ciudades vasconas según las fuentes literarias y su evolución en la Tardoantigüedad» Antig. crist. in: Espacio y tiempo en la percepción de la Antigüedad Tardía. (Murtzia) XXIII: 185-199..

## Kanpo estekak

* Datuak: Q16013996
# Ergel

Ergela edo lerdoa zentzu eta arrazoimen eskasa duen pertsona da. Adimen urrikoa izateaz haraindi, gizarteko harremanetan jokabide nabarmen eta barregarria duen pertsona ere bada. Hori dela eta, pertsonaia ergelak maiz erabili dira literaturan eta zineman, bereziki komedia izeneko generoan.

## Kanpo estekak

* Datuak: Q795
* Multimedia: Stupidity / Q795
# Euharlee (Georgia)

Euharlee Georgiako estatuko hiri bat da. Henry konderrian kokatua dago. 2010ean 4.136 biztanle zituen, 13,65 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2361712
* Multimedia: Euharlee, Georgia / Q2361712
# Eugénie Le Sommer

Eugénie Le Sommer (Grasse, 1989ko maiatzaren 18a) frantziar futbolaria da, Olympique Lyonnais-en aurrelari gisa jokatzen zuen.

## Biografia

Eugénie gizonezko talde batean hasi zen futbolean. Le Sommer 2009-2010-ean goleatzaile onena izendatua izan zen. Orduan 2009-an munduko kopan, Europako txapelketan eta joko olinpikoetan parte hartzen zuen.
Thierry bere aita polizia bat da. bere aitaren lanaren ondorioz haurtzaroan etxe aldatze ainitz bizi izan ditu.
Bere ama berriz futbolean gizonezko talde batean jokalari ohia zen. Garaian bizi izan dituen aurreiritzien ondorioz Eugénieri debekatu zion futbolari bilakatzea. Lau urterekin judoan inskribatu zuen. Baina bere debekua eman arren, Le Sommer bost urterekin hasi da gizonezkoen futbol talde batean. Bere bidea segitu ondoren futbolari profesionala bilakatu da.

## Kanpo estekak

* Datuak: Q465343
* Multimedia: Eugénie Le Sommer / Q465343
# Euhagena

Euhagena Sesiidae familiako tximeleta genero bat da. Bere espezie tipoa Euhagena nebraskae da.

## Espezieak

| Espeziea | Egoera |
| Euhagena callipleura | daturik gabe |
| Euhagena emphytiformis | daturik gabe |
| Euhagena hirsuta | daturik gabe |
| Euhagena lasicera | daturik gabe |
| Euhagena leucozona | daturik gabe |
| Euhagena nebraskae | daturik gabe |
| Euhagena nobilis | daturik gabe |
| Euhagena palariformis | daturik gabe |
| Euhagena variegata | daturik gabe |

## Kanpo estekak

* Datuak: Q2276399
* Espezieak: Euhagena
# Eugênio de Castro (Rio Grande do Sul)

Eugênio de Castro Brasilgo udalerri bat da, Rio Grande do Sul estatuan kokatua. 2.633 biztanle ditu 419,297 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1784295
* Multimedia: Eugênio de Castro (Rio Grande do Sul) / Q1784295
# Euhomalocera

Euhomalocera Gelechiidae familiako tximeleta genero bat da. Bere espezie tipoa Euhomalocera heliosema da.

## Espezieak

| Espeziea | Irudia | Egoera |
| Euhomalocera heliosema | | daturik gabe |

## Kanpo estekak

* Datuak: Q5408650
# Emakume ijitoa

Emakume ijitoa (nederlanderaz: Zigeunermeisje ) Frans Halsek 1626ko inguruan margotutako margolana da. Erabili zuen teknika olioa egurraren gainean izan zen. Ez da oso handia, 58x52 zm. Gaur egun Frantziako Louvre museoan ikus daiteke non La Bohémienne izenburuarekin aurkezten den. Lanaren jabea Louis La Caze zen eta berak aipatutako museoari eman zion, 1869an. Ziur aski Halsek margotu zuen arteko erretratu ezagunena da.

## Gaiaren inguruko eztabaida

Betidanik emakume ijito baten erretratu gisa aurkeztu bada, askoren ustez hori eufemismo bat da. Berez, esaten diote, margolanaren protagonista prostituta bat da. Hori ez zen harrigarria izango zeren eta Halsen gustuko gai bat baztertuen irudiak egitea baitzen. Kasu honetan nabarmena da argiak azpimarratzen duen emakumearen eskotea. Janzkera, bestetik, nahiko probokatzailea da. Baina, batez ere, modeloaren jarrerak ematen ditu aztarna nagusiak: garai haietan emakume baten erretratuan oso gaizki ikusita zegoen pertsonaia irrifarrez hortzak erakusten azaltzea; hau guztia lizuna eta lotsagarria zen. Begirada ere probokatzailea da.

## Teknika

Frans Halsek pintzelada arinez egin zuen margolana. Modu batez, teknina hori inpresionismoaren aurrekari gisa hartu daiteke: pintzelada solteak bata bestearen gainean jartzen dira. Horri esker emakumearen keinua indartzen du. Halsen erretratuetan ohikoa da pertsonaiaren atzean paisaia ez agertzea eta hemen ere hori esan daiteke nahiz eta nolabait zerbait ikustea, kanpoan egindako lana izango balitz.
Argia emakumearen aurpegian eta bularrean zentratuta dago.

## Erreferentziak

* ↑ Hermann Bauer, “El Barroco en los Países Bajos”, Los maestros de la pintura occidental, Taschen, 2005, 296 or., ISBN 3-8228-4744-5
* ↑ L. Cirlot (zuz.), Museo del Louvre II, «Museos del Mundo» bilduma, 4. liburuki, Espasa, 2007. ISBN 978-84-674-3807-9, 173 or.

## Kanpo estekak

* (Frantsesez):Louvre musoearen webguneko fitxa.
* Datuak: Q3206722
* Multimedia: The Gipsy Girl (Frans Hals) / Q3206722
# Emakume gazteak Senaren ertzean (uda)

Emakume gazteak Senaren ertzean (frantsesez: Les Demoiselles des bords de la Seine (été)) 1856an Gustave Courbetek margotutako olio-pintura da. Egun Parisko Petit Palais museoan dago. Couberten margolan ezagunetariko bat da.

## Historia

1860ko hamarkadan emakumezko biluzien irudi bikainak egin zituen, errealismoaren joerari jarraituz horiek ere. 1853an eskandalu handia sortu zuen, Bainu-hartzaileak obrarekin, eta 1875ean, berriz, Emakume gazteak Senaren ertzean margolanarekin. Bigarren obra horretan inpresionismoaren ezaugarrien iragarle izan zen Courbet, eta joera horren beraren erakusgarri izan ziren azken hamarraldian margotu zituen paisajeak, itsasertzeko eszenak, ehiza irudiak eta animaliak.
Margolan hau 1856 eta 1857an egin zuen Coubertek. Parisko Saloian aurkeztu zuen. Étienne Baudry (1830-1908)k, Couberten laguna eta mezenasek erosi zuen. Ondoren, margolariaren alaba zen Juliette Courbeten eskuetara pasa zen eta honek, 1906an, Frantziako estatuari eman zion..

## Deskribapena

Dimentsio handietako paisaia da. Bertan bi emakume gateak belardi batean etzanda daude, ibaiaren ertzean eta zuhaitz batzuen itzalean. Bi emakume horietatik ikuslearen gertuago dagoena, zehaztasuna handiago erakusten du. Soineko zuri bat du jantzita, begiak erdi irekita ditu eta ikusleari zuzenean begiratzen dio. Besteak soineko gorria du eta lore sorta bat du altzoan. Buruan txanoa du eta urrutira begira dago. Zuhaitzen azpian txano loredun bat ikusten da.
Izenburuak udan daudela adierazten du. Izenburuak ere ezkondu gabeak direla esaten digu ("demoiselles"). Ibaia Sena da. Ibaiaren ertzean, bestetik, objektu askokin beteta txalupa bat ikusten da. Zuhaitzak Quercus dira.

## Kanpo estekak

* (Ingelesez):Metropolitan Museum of Art webguneko informazioa.
* Datuak: Q1293985
* Multimedia: Les demoiselles des bords de la Seine (été) (PPP377) by Gustave Courbet / Q1293985